CELEX: 22014D0232
Language: sk
Date: 2014-10-24 00:00:00
Title: Rozhodnutie Spoločného výboru EHP č. 232/2014 z 24. októbra 2014, ktorým sa mení príloha XIII (Doprava) k Dohode o EHP [2015/1456]

3.9.2015   
            
            
               SK
            
            
               Úradný vestník Európskej únie
            
            
               L 230/38
            
         ROZHODNUTIE SPOLOČNÉHO VÝBORU EHP
   č. 232/2014
   z 24. októbra 2014,
   ktorým sa mení príloha XIII (Doprava) k Dohode o EHP [2015/1456]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009 (1), sa má začleniť do Dohody o EHP.
            
         
               (2)
            
            
               Vykonávacím nariadením (EÚ) č. 402/2013 sa s účinnosťou od 21. mája 2015 zrušuje nariadenie Komisie (ES) č. 352/2009 z 24. apríla 2009 o prijatí spoločnej bezpečnostnej metódy hodnotenia a posudzovania rizík, ako sa uvádza v článku 6 ods. 3 písm. a) smernice Európskeho parlamentu a Rady 2004/49/ES (2), ktoré je začlenené do Dohody o EHP, a preto je potrebné odkaz naň v rámci Dohody o EHP vypustiť s účinnosťou od 21. mája 2015.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Príloha XIII k Dohode o EHP sa mení takto:
   
               1.
            
            
               Za bod 42ei [nariadenie Komisie (EÚ) č. 1078/2012] sa vkladá tento bod:
               
                           „42ej.
                        
                        
                           
                              32013 R 0402: vykonávacie nariadenie Komisie (EÚ) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009 (Ú. v. EÚ L 121, 3.5.2013, s. 8).“
                        
                     
         
               2.
            
            
               Znenie bodu 42ec [nariadenie Komisie (ES) č. 352/2009] sa vypúšťa s účinnosťou od 21. mája 2015.
            
         Článok 2
   Znenie vykonávacieho nariadenia (EÚ) č. 402/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 121, 3.5.2013, s. 8.
   
      (2)  Ú. v. EÚ L 108, 29.4.2009, s. 4.
   
      (3)  Ústavné požiadavky neboli oznámené.